The Wrendilo

The wrendilo haƀda is nest in themu waganseli. Wârun thê eldiron ênes bêđia ûtgifaran, willeandi gihalôn hwat te quecônne for iro jungon, endi haƀdun alaênfarlâtan thê luttike.

Efto bikeride fadar wrendilo. « Hwat is hêr giwurđan? » quađ hê. « Hwê haƀda giu lêđ gisidôn, barn? Gî sindun all sô âcuman! »

« Wenk, fadar, quâdun siu, ên mikil unholdo is hêr an ûs farlîsan! Allsô grimmlîk endi forhtlîk was is andbâri! Hê starroda an ûs neste innan mid mikilum ôgum. Bithiu sindun wî nû sô undarbâdôn »

« Wel, quađ the aldiro, hwarod is hê nû gigangan? »

« Thar, quâdun siu, hê is tharod gigangan »

« Bîdađ! quađ fadar wrendilo, ik scal imu fulgangan. Ne wesađ blôđi, barn! Ik scal ina wel fâhan. Efto fôr hê imu bihindan »

Allsô hê umbi thia eggia quam, was that the leo, the thar hliop.

Ac the wrendilo was ni âcuman. Fôr hê an thes lêwes bak niđar endi deda âhebbian te skeldan. « Hwêo cumis thû tô mînemu hûse, quađ hê, endi undarbâdôs mîne barn? »

Ni rôkida the leo thes ac geng forđ.

That macoda thes luttilan wîgandes ôbult noh starkora. « Neowiht haƀes thû thar te sôkianne, seggiu ik thî. Endi quemes thû wîđar, quađ hê, sô werđes thû sehan. Thoh nek williu that sôđfast dôn, quađ hê endi efto gihôf ên fan is bên, ac ik sculi mid ênera trada tebrekan thîn bak »

Efto fôr hê wîđar tô is neste.

« Thar, barn, quađ hê, themu hebbiu ik êna lêra gigevan. Nio scal hê ni wîđar cuman »